Diari Oficial de la Generalitat Valenciana


Sumari del DOGV 4931, del 25-01-2005 (2005/528)

Informació pública del programa d'actuació integrada corresponent a la unitat d'execució única de la partida Alteró de la Serra de Montroy.
-------------------------------------------------------------------------------------------------------------------------------------------

### Dades del document

Número de DOGV
:   4931

Data del DOGV
:   25-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/528


Organisme emissor
:   Inmuebles y Valores Sangil, SL

Tipus de document
:   Anunci

Informació pública del programa d'actuació integrada corresponent a la unitat d'execució única de la partida Alteró de la Serra de Montroy. [2005/M528]
  
Mitjançant el present edicte s'anuncia l'obertura d'un període d'informació pública de 20 dies, comptats a partir del següent a la seua publicació en el Diari Oficial de la Generalitat Valenciana, de la documentació de la proposta de programa d'actuació integrada aprovat corresponent a la unitat d'execució única de la partida Alteró de la Serra de Montroy, en l'àmbit del Pla General d'Ordenació Urbana de Montroy, que ha estat presentada por la mercantil Inmuebles y Valores Sangil, SL.
  
Aquesta documentació consistix en:
  
1. Sol·licitud de cèdula d'urbanització.
  
1. Memòria del programa d'actuació integrada.
  
2. Pla parcial.
  
3. Estudi d'impacte ambiental amb annexa d'estudi del paisatge.
  
4. Avantprojecte d'urbanització.
  
La documentació esmentada estarà a la vista durant els expressats períodes d'exposició a la Notaria de María Encarnación Mesa Valiente, al carrer de Blasco Ibáñez, número 34, de Montroy (CP 46991), de 09.00 a 14.00 i de 17.00 a 20.00 hores, de dilluns a divendres, així com a les dependències de l'Ajuntament de Montroy.
  
Es fa advertència que, dins del termini de 20 dies comptats des de la publicació de l'últim anunci, qualsevol persona podrà comparèixer a la notaria abans ressenyada per obtenir còpia de l'acta notarial de protocol·lització o sol·licitar que se li exhibisca esta, així com presentar al·legacions i/o alternatives tècniques que pretenguen competir amb l'exposada al públic. Igualment es fa constar la possibilitat de consultar durant el mateix termini a l'Ajuntament les actuacions derivades de la documentació dipositada en aquest i de presentar-hi, per a la seua incorporació a estes, tant al·legacions com alternatives tècniques, així com proposicions juridicoeconòmiques per executar qualsevol de les alternatives, tot açò segons el disposat als articles 46 i 48 de la ja citada Llei 6/1994, de 15 de novembre, Reguladora de l'Activitat Urbanística.
  
Les dites proposicions juridicoeconòmiques es presentaran al Registre General de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establerta als apartats C) i D) de l'article 32 de la LRAU. L'acte d'obertura de pliques se celebrarà a l'Ajuntament el dia següent hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució.
  
Pel que fa al pla parcial, el període per a consulta i formulació d'al·legacions és de 30 dies.